สวัสดีครับผมมีคำถามรบกวนถาม จะเล่ารายละเอียดยาวหน่อยนะครับเพื่อจะได้วิเคราะห์ได้มากขึ้นผมมีอาการไอเรื้อรัง แบบเป็นๆหายๆ ทุกครั้งที่มีอาการไอ้ จะมีเสมหะตลอดเหนี่ยวๆคอตลอด ไม่เจ็บคอและมีน้ำมูกบ้างในบางครั้ง (เพราะอากาศเย็น) ไม่มีไข้ จะไอ้ประมาณ 2-3 อาทิตย์ต่อครั้ง คือไอยาวๆติดๆกันเลยบทจะหายก็หายไปเลยโดยไม่เคยใช้ยาหรือหาเลย แล้วก็กลับมาเป็นใหม่อยู่แบบนี้เสมอเข้าสู่คำถามเลยนะครับหมด ผมมีอาการไม่เชิงจุ๊ก เหมื่อนมีอะไรมาดิ้นๆอยู่ตรงชายโครงใต้ลิ้นปี่ซ้ายเหนือหน้าท้องขึ้นมาคือนั่งงอตัวไม่ได้เวลาไอ ย้ำเฉพาะเวลาไอ จะมีอาการจุ๊กแบบเหมื่อนท้องร้องตอนหิวข้าวแล้วใส้ดิ้นอะไรประมาณนี้อ๋อลืมบอก ผมเคยเจาะปอดมาก่อนเคยบอกว่าปอดแฟ๊บ ประมาณ 7-8 ปีที่แล้ว และผมสูบบุหรี่ค่อนข้างจัด ก่อนเจาะนี้วันละ 2 ซองปัจจุบัณ วันละไม่เกิน 1 ซอง อย่าด่าผมนะครับ ผมสูบเฉพาะเวลา Create งานไม่ออกเฉยๆผมไม่รู้ว่าร่างกายจะบอกอะไรผม หายใจเข้าหายใจออกปกติ ไม่เหมื่อนตอนปอดผมแฟ๊บ เพราะหายใจลำบากมากตอนนั้นออกกำลังกายก็ไม่เหนื่อย แต่ถ้าไม่ไอก็ไม่รู้สึกอะไรเลย ไม่เจ็บไม่ปวดไม่มีอาการอะไรเลยช่วงนี้ลดบุหรี่แล้วครับ เป็นวันละไม่เกิน 2-3 มวน เพราะไม่มีงาน อาการเริ่มดีขึ้นไม่ค่อยไอไม่รู้สึกมา 2 วันละผมแค่ข้องใจ บริเวณที่บอกก็เป็นจุดรวมอวัยวะเยอะซะด้วย ผมเป็นอะไรครับ ?ขอบล่วงหน้าครับคุณ
สวัสดีค่ะ อาการไอเรื้อรัง ไอมากจนมีอาการจุกที่บริเวณหน้าท้องร่วมด้วย ร่วมกับรู้สึกหายใจไม่ค่อยสะดวกนั้น อาจจะเกิดมาจากการมีทางเดินหายใจอักเสบหรือติดเชื้อ คือเป็นได้ตั้งแต่บริเวณคอหอย หลอดลม กล่องเสียง หรือปอดอักเสบ การเป็นวัณโรคที่ปอดก็ทำให้ไอเรื้อรังเกิน 1 เดือนได้ หรือการเป็นกรดไหลย้อน ทำให้ไอแห้งๆ มีแสบร้อนกลางอก เรอเปรี้ยวได้เช่นกันซึ่งการจะให้ได้การวินิจฉัยที่แน่ชัดนั้น ควรตรวจร่างกายบริเวณโพรงหลังคอร่วมกับฟังปอด หรือเอ็กซเรย์ปอดร่วมไปด้วย แนะนำพบแพทย์ที่รพ.ใกล้บ้านอีกครั้งส่วนการสูบบุหรี่นั้น ทำให้หลอดลมระคายเคืองอยู่ตลอดเวลา ส่งผลให้มีการไอเรื้อรังได้เช่นกัน และถ้ามีการติดเชื้อในทางเดินหายใจร่วมด้วยจะยิ่งไอรุนแรง จึงแนะนำการงดหรือลดสูบบุหรี่ไปก่อนจะดีที่สุด และรับประทานยาแก้ไอได้ พักผ่อนให้เพียงพอ ดื่มน้ำมากๆ หลีกเลี่ยงการไปในที่ชุมชนหรือที่มีฝุ่นควัน